IN407A 2015/085-4. CONCESIÓN A HIDROELÉCTRICA DE SILLEDA, S. L. DE AUTORIZACIÓN DA INSTALACIÓN LAT 66 KV DE SET CIRA A SET SILLEDA, NO CONCELLO DE SILLEDA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 09/03/2020)

Primeiro.-O 30 de abril de 2015, a empresa Hidroeléctrica de Silleda solicitou a autorización administrativa previa, a autorización administrativa de construción e a declaración de utilidade pública da instalación eléctrica denominada Liña aérea de alta tensión 66kV de SET Cira a SET Silleda. Examinado o proxecto de execución, conclúese que a instalación consiste nunha liña área de alta tensión a 66kV estruturada en dous tramos A e B que discorre polos lugares de Cira-Dornelas, Lamela, Cervaña e Escuadro, no municipio de Silleda. O tramo A de 3830 metros de lonxitude inclúe tres subtramos subterráneos e o tramo B é de 7530 metros áreos. Segundo.-O 8 de febreiro de 2016, a empresa promotora achegou o estudio ambiental requirido e o 9 de marzo de 2016 esta xefatura territorial deu traslado deste estudio á Secretaría Xeral de Calidade e Avaliación Ambiental para a emisión do informe de impacto ambiental. Terceiro.-Mediante escritos do 9 de marzo de 2017, esta xefatura territorial notificou ás persoas contidas na relación de bens e dereitos afectados a solicitude da autorización administrativa previa, a autorización administrativa de construción e a declaración de utilidade pública da instalación eléctrica referida. Cuarto.-O proxecto someteuse ao trámite de información pública mediante resolución do 7 de marzo de 2017 publicada nos seguintes medios: A continuación resúmese o contido das alegacións presentadas durante o período de información pública: Quinto.-Esta xefatura territorial solicitou o preceptivo informe ás distintas administracións, organismos ou, de ser o caso, empresas de servizos de interese xeral afectadas. A empresa promotora manifestou á súa conformidade cos condicionados establecidos. Sexto.-O 5 de febreiro de 2018, a empresa promotora remitiu un proxecto modificado do tramo B e as modificacións ocasionados na relación de bens e dereitos afectados atendendo ao condicionado presentado pola Demarcación de Carreteras del Estado referente á zona de protección da autoestrada AP-53 definida no PXOM de Silleda. Sétimo.-Mediante escritos do 28 de febreiro de 2018, esta xefatura territorial notificou ás persoas interesadas as modificacións introducidas na relación de bens e dereitos afectados pola modificación do tramo B. Oitavo.-A modificación do tramo B no proxecto e na relación de bens e dereitos afectados, someteuse ao trámite de información pública mediante resolución do 28 de febreiro de 2018. A continuación resúmese o contido das alegacións presentadas durante o período de información pública: Noveno.-O 22 de marzo de 2018 a Dirección Xeral de Calidade Ambiental e Cambio Climático requiriu á empresa promotora que realice emendas na documentación corresponde coa tramitación ambiental da instalación, facendo fincapé na proposta das medidas correctoras para eliminar o impacto sobre os elementos do patrimonio cultural existente na zona de afección, e principalmente, o impacto visual e paisaxístico que as obras previstas van causar sobre o Camiño de Santiago (Vía da Prata). Como consecuencia do requirimento, o 29 de maio de 2018, a empresa promotora remite unha modificación no trazo do tramo A do proxecto de execución e na relación de bens e dereitos afectados. Décimo.-Mediante escritos do 21 de xuño de 2018, esta xefatura territorial notificou ás persoas interesadas as modificacións introducidas na relación de bens e dereitos afectados pola modificación do tramo A. Décimo primeiro.- A modificación do tramo A no proxecto e na relación de bens e dereitos afectados, someteuse ao trámite de información pública mediante resolución do 21 de xuño de 2018. Durante este trámite de información pública non se achegaron alegacións. Décimo segundo.- Esta xefatura, debido a modificacións do tramo A, solicitou o preceptivo informe do Concello de Silleda. O Concello non presentou ningún informe ou condicionado no prazo establecido. Décimo terceiro.- O 16 de abril de 2019 a Dirección Xeral de Calidade Ambiental e Cambio Climático formula o informe de impacto ambiental da liña de alta tensión dende a subestación Cira ata a subestación Silleda, no concello de Silleda (Pontevedra), promovida por Hidroeléctrica de Silleda S. L. Décimo cuarto.- Para aqueles casos nos que non foi posible efectuar notificacións, o 11 de xullo de 2019 e o 15 de outubro de 2019 publicouse o correspondente anuncio no Diario Oficial de Galicia e no Taboleiro Edictal Único do Boletín Oficial do Estado, respectivamente, co fin de realizar a notificación por comparecencia. Transcorrido o prazo establecido no dito anuncio non compareceu ningunha persoa interesada. Décimo quinto.- Os servizos técnicos da xefatura territorial á vista das alegacións presentadas e da documentación obrante no expediente emitiron informe favorable sobre a solicitude de autorización. Primeiro.-A Xefatura Territorial de Pontevedra é competente para resolver este expediente con fundamento no Decreto 135/2017, do 28 de decembro, da Consellería de Economía, Emprego e Industria, polo que se establece a estrutura orgánica da Consellería de Economía, Emprego e Industria (DOG nº 18, do 25 de xaneiro de 2018) e no Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG nº 22, do 1 de febreiro). Segundo.-A lexislación de aplicación ao presente expediente é: Terceiro.- As características técnicas máis salientables da LAT 66 kV de SET Cira a SET Silleda, para a que Hidroeléctrica de Silleda S. L. solicita a autorización administrativa de construción, son: Cuarto.- Con relación ao impacto sobre os elementos do patrimonio cultural existente na zona de afección, e principalmente, o impacto visual e paisaxístico sobre o Camiño de Santiago, o informe de impacto ambiental emitido pola Dirección Xeral de Calidade Ambiental e Cambio Climático do 16 de abril de 2019 indica que tendo en conta o documento ambiental do proxecto de construción e explotación da liña eléctrica de alta tensión 66 kV SET Cira – SET Silleda e da subestación 66/20 kV de Silleda de maio de 2018, a Dirección Xeral de Patrimonio Cultural emite informe onde expón que as modificacións introducidas no proxecto responden á demanda solicitada previamente, considerando suficiente mitigados os impactos paisaxísticos se se adoptan as medidas correctoras oportunas. Quinto.- Con respecto ás alegacións presentadas, visto o contido destas e as respostas do promotor, exponse o seguinte: No que respecta ás alegacións de carácter ambiental e afeccións ao patrimonio natural, estas foron tidas en conta no informe de impacto ambiental emitido pola Dirección Xeral de Calidade Ambiental e Cambio Climático do 16 de abril de 2019 no que indica que o lugar onde se localiza o proxecto non ostenta ningunha figura autonómica ou estatal de protección de espazos naturais. Tampouco afecta a humidais dos recollidos no inventario Galego de Humidais, nin a árbores ou formacións selleiras. A zona de actuación non está incluída dentro do ámbito de propostas técnicas de zonificación de plans de conservación/recuperación de especies ameazadas, nin no ámbito de plans de recuperación ou conservación de especies protexidas. O informe destaca que as actuacións previstas son compatibles coa preservación do patrimonio cultural, natural e a biodiversidade, sempre e cando se teña en conta unha serie de medidas protectoras, correctoras e de vixilancia ambiental que deben ser observadas pola empresa promotora durante o desenvolvemento do proxecto no relativo á xestión de residuos; á integración paisaxística e restauración; á protección da atmosfera, do patrimonio cultural, do solo e infraestruturas, da fauna e da vexetación e outros valores naturais; e ao programa de vixilancia e seguimento ambiental. En relación coas alegacións relativas á titularidade e características dos bens e dereitos afectados, así como ás compensacións, tomouse razón de todos os documentos e manifestacións achegados. Non obstante, corresponde á fase de levantamento de actas previas, dentro do eventual procedemento expropiatorio, a determinación efectiva da titularidade dos bens e dereitos afectados e das súas características (localización, extensión, tipo de aproveitamento,.), así como das afeccións reais do proxecto sobre eles. No que respecta ás compensacións económicas que poidan recibir as persoas afectadas pola eventual expropiación, no caso de que non se chegase a un acordo entre elas e a empresa promotora, fixaranse as compensacións no procedemento expropiador de acordo coa lexislación aplicable. Nas alegacións que solicitan o cambio de trazado da liña non se concretan alternativas ao proxecto, polo que non se cumpren os requisitos para que esta Xefatura Territorial poida valorar diferentes alternativas á tramitada. Con respecto aos bens urbanísticos protexidos no PXOM, compre indicar que o Concello de Silleda non achegou o seu informe tras a separata enviada por esta xefatura territorial. En todo caso, esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Con relación a emisión de radiacións electromagnéticas perigosas para a saúde, cabe destacar que os estudos sobre a materia non permiten afirmar que a exposición aos campos eléctricos e magnéticos de frecuencia industrial xerados polas instalacións eléctricas de alta tensión supón un risco para a saúde. Neste tipo de instalacións non se alcanzan con esta liña os niveis establecidos na Recomendación do Consello de Ministros de Sanidade da Unión Europea 1999/519/CE, do 12 de xullo de 1999, relativa á exposición ao público en xeral a campos electromagnéticos de 0 Hz a 300 GHz. En todo caso durante a tramitación da avaliación ambiental do proxecto solicitouse informe á Dirección xeral de Saúde Pública indicando que de cumprirse os padróns establecidos deberíase de asegurar a ausencia de efectos significativos na saúde das persoas, polo que indica que non procede a realización dun estudo de avaliación do risco para a saúde do proxecto. No caso concreto das alegacións presentadas pola sociedade Unión Fenosa Distribución S. A., é necesario destacar que nos planos do proxecto presentado (plano nº PL-01) non se observa que a liña soterrada no tramo A-B teña a súa traza sobre algún edificio. Conforme con todo o indicado, 1. Outorgar á empresa Hidroeléctrica de Silleda S. L. as autorizacións administrativas previa e de construción da instalación de distribución de enerxía eléctrica denominada LAT 66 kV de SET Cira a SET Silleda, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente.2. Declarar a utilidade pública, en concreto, da citada instalación eléctrica, o que leva implícito a necesidade de ocupación dos bens ou de adquisición dos dereitos afectados e implica a urxente ocupación para os efectos do artigo 52 da Lei de expropiación forzosa. A empresa Hidroeléctrica de Silleda S. L. asegurará o mantemento e a vixilancia correcta das instalacións durante a construción e despois da súa posta en servizo, co fin de garantir que en todo momento se manterán as condicións regulamentarias de seguridade. En todo momento deberanse cumprir as normas e directrices vixentes que resulten de aplicación, en particular, canto establece o Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09, así como as condicións indicadas no informe de impacto ambiental da liña de alta tensión dende a subestación Cira ata a subestación Silleda emitido o 16 de abril de 2019 pola Dirección Xeral de Calidade Ambiental e Cambio Climático. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, poderase interpoñer recurso de alzada ante o conselleiro de Economía, Emprego e Industria da Xunta de Galicia, no prazo dun mes contado a partir do día seguinte ao da súa notificación ou publicación, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren. Pontevedra, a 31 de xaneiro de 2020 O xefe territorial Ignacio Rial Santomé